張偉文坐輪椅再踏舞台任方俊個唱嘉賓獻唱 台上灑男兒淚場面感人
現年71歲的 「靚聲王」張偉文前年兩度確診後,身體狀況大不如前。去年因發燒及胃口欠佳被院舍叫救護車送入醫院。相隔多時他坐在輪椅再踏台板,擔任徒弟方俊音樂會嘉賓,張偉文更在台上灑下男兒淚。
演唱會一開始方俊先以演繹8分鐘電視劇主題曲medley,包括靜婷《痴痴地等》、關正傑《殘夢》等,還演繹《訪英台》《山歌姻緣》。張偉文則成為壓軸嘉賓,方俊特別選唱了張偉文的首本名曲《離別的叮嚀》鋪排恩師出場,方俊對偉文說:「屋企我同媽媽相依為命;但喺舞台就同你相依為命,你知唔知有好多歌迷很想見到你?好關心經常問我你現況?其實呢個舞台係屬於你嘅。」張偉文即爆喊,台下粉絲狂叫「加油」,sharp醒的張偉文回應說:「我知道!」
方俊感性道:「落實開騷第一時間係通知你,更特別揀選唱你嘅名曲唱畀你聽。」張偉文呼籲觀眾全場一起開著手機燈一齊唱。二人便合唱了一曲《每當變幻時》,唱歌期間張偉文不停流淚,場面感人,方俊多謝大家一直關心張偉文的健康:「今日大家見到佢係一個健康嘅人,唔理世界點變幻,我哋都係咁愛錫張偉文。」之後著全場觀眾開著手機燈來個千人大合照,將相片放在張偉文的床頭,提醒他有很多人支持及愛錫他。